ai4bharat/Pralekha huggingface dataset:
صحت اور خاندانی بہبود کی وزارت
وزیراعظم کے پرنسپل سکریٹری نے کووڈ - 19 کا جامع طور پر جائزہ لیا
انہوں نے مختلف وزارتوں اور محکموں کے اچھے کام کو سراہا
ان لاک کے عمل میں احتیاط اور تیاری خاص توجہ کے میدان ہیں
ٹیکہ تیار کرنے پر بھی بات چیت کی گئی
خاص علاقوں اور ضلعوں پر توجہ دینے کی حکمت عملی
نئی دہلی، 12 ستمبر ، 2020 / وزیر اعظم کے پرنسپل سکریٹری ڈاکٹر پی کے مشرا نے آج کووڈ – 19 کے لیے تیاریوں اور کارروائی کا جامع طور پر جائزہ لینے کے لیے اعلیٰ سطح کی ایک جائزہ میٹنگ کی صدارت کی۔ میٹنگ میں تمام ضلعوں اور ریاستوں کے مریضوں کے بندوبست کے بارے میں شواہد کی بنیاد پر معلومات حاصل کرنے پر توجہ دی گئی۔ میٹنگ میں ٹیکہ تیاری کے مرحلے اور اس کی تقسیم کے منصوبے پر بھی بات چیت کی گئی ۔ کووڈ – 19 کے مختلف پہلوؤں کے دیرپا بندوبست سے معلق ضلع صحت لائحہ عمل کی ضرورت پر بھی میٹنگ میں بات چیت کی گئی ۔
میٹنگ میں کابینہ سکریٹری ، نیتی آیوگ کے رکن ڈاکٹر ونود پول ، پرنسپل سائنسی مشیر اور متعلقہ بااختیار گروپ کے کنوینرس اور متعلقہ محکموں کے سکریٹریز نے شرکت کی۔ اس بات پر اطمنان کا اظہار کیا گیا کہ سبھی بااختیار گروپوں نے کووڈ سے نمٹنے میں کافی محنت کے ساتھ اہم کامیابیاں حاصل کیں۔ وزیراعظم کے پرنسپل سکریٹری نے سبھی متعلقہ فریقوں کو ہدایت دی کہ وہ کووڈ – 19 کے سبھی پہلوؤں کی شواہد پر مبنی تیاریوں میں ضلعوں اور ریاستوں کو بھی سرگرم طور پر شامل کریں۔
بھارت میں کووڈ صورتحال ، حکمت عملی پر مبنی کارروائیوں اور مستقبل کی چنوتیوں پر صحت کے سکریٹری نے ایک پرزنٹیشن دیا۔ پرزنٹیشن میں کیسوں کی تعداد کے حوالے سے ریاستوں کی صورتحال کو اجاگر کیا گیا۔ پرزنٹیشن میں ان ضلعوں کی صورتحال پر بھی نظر ڈالی گئی جہاں حالات کووڈ کے سلسلے میں تشویشناک ہے۔صحت کے سکریٹری نے ای –ون پلیٹ فارم میں ٹیکے کی دستیابی کے بعد اس کی سپلائی چین مستفیدین کی فہرست تیار کرنے کے نظام اور اس کو پہنچانے کے عمل پر توجہ دی گئی ہے۔
نیتی آیوگ کے رکن نے مختلف طریقوں پر مبنی کیسوں کو پیش کرنے کے بارے میں ایک تفصیلی پرزینٹیشن دیا۔ انہوں نے کووڈ – 19 کے لیے ٹیکہ لگانے کے بارے میں ماہرین کے قومی گروپ کی جاری کوششوں کی بھی وضاحت کی۔
پرنسپل سکریٹری نے بہت سے منظرناموں کی بنیاد پر سبھی متعلقہ فریقوں کی ہدایت دی کہ وہ معلومات اور تجزیہ یکجا کریں ، جو پچھلے کچھ مہینوں میں تیار کیا گیا ہے تاکہ آنے والے مہینوں کے لیے تفصیلی لائحہ عمل تیار کیا جا سکے۔
وزیراعظم کے پرنسپل سکریٹری نے دو میٹر کی دوری برقرار رکھتے ہوئے اور ماسک اور ہینڈ واش کا استعمال کر کے لگاتار احتیاط برتنے کی ضرورت پر زور دیا۔ بزرگوں کی دیکھ بھال اور ایک دوسرے سے دوری برقرار رکھنے نیز روک تھام کے اقدامات پر سختی سے عمل کرنے کی ضرورت پر زور دیا۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔09۔ 13
U – 5328
(Visitor Counter : 133
صحت اور خاندانی بہبود کی وزارت
پرائیویٹ اسپتالوں کے ذریعے سی جی ایچ ایس کے فیض کنندگان کو داخل کرنے سے انکار
نئی دہلی، 2 جولائی / صحت اور خاندانی بہبود کے وزیر مملکت جناب اشونی کمار چوبے نے آج راجیہ سبھامیں ایک تحریری جواب میں ایوان کو مطلع کیا کہ حکومت کو اس سلسلے میں کچھ شکایات موصول ہوئی ہیں ۔ جب بھی اس طرح کی شکایات موصول ہوتی ہیں تو متعلقہ اسپتال کو وجہ بتاؤ نوٹس جاری کیا جاتا ہے اور اسپتال کی طرف سے غیر اطمینان بخش وضاحت پیش کرنے کی صورت میں ایمپینلمنٹ کی شرائط کے مطابق مناسب کارروائی کی جاتی ہے ، جس میں نقد بینک گارنٹی کے 15 فی صد جرمانے اور یہاں تک کہ ایمپینلمنٹ کو معطل بھی کیا جا سکتا ہے ۔ 25 جون ، 2019 ء کو جاری کئے گئے ایک سرکولر کے مطابق سی جی ایچ ایس کے مقرر کردہ نوڈل افسر وں کو سی جی ایچ ایس کے پینل میں موجود اسپتالوں میں اچانک جانچ کرنے کی ضرورت ہوتی ہے ۔ انہوں نے کہا کہ پینل میں شامل اسپتالوں اور تشخیص کے مراکز کو ایک طرف تو عمل در آمد کو یقینی بنانا ہوتا ہے ، جب کہ دوسری صورت میں اپنے عمل در آمد کو یقینی بنانے کے لئے اسپتالوں اور تشخیصی مرکزوں کے خلاف جانچ کے لئے شکایت درج کرائی جا سکتی ہے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 2749
(Visitor Counter : 41
وزیراعظم کا دفتر
ملک کے مختلف حصوں میں اتلاف جان پر وزیر اعظم کا اظہار رنج و غم
نئی دلّی ، 18 اپریل ؍وزیراعظم جناب نریندر مودی نے مدھیہ پردیش ، راجستھان ، منی پور اور ملک کے دیگر مختلف حصوں میں غیر موسمی بارش اور آندھی و طوفان سے ہوئی ہلاکتوں پر رنج و غم اظہار کیا ہے ۔
وزیر اعظم نے کہا ہے کہ ’’ حکومت متاثرہ علاقوں میں ہر ممکن امداد بہم پہنچانے کے لئے اپنی تمام تر کوششیں کر رہی ہے ۔ صورت حال پر کڑی نظر رکھی جا رہی ہے ۔ ‘‘
وزیر اعظم نے مدھیہ پردیش ، راجستھان ، منی پور اور ملک کے دیگر مختلف حصوں میں غیر موسمی بارش اور آندھی و طوفان کی وجہ سے ہلاک ہونے والوں کے قریبی پسما ندگا ن کے لئے وزیر اعظم کے قومی راحت فنڈ سے دو لاکھ روپئے فی کس کے حساب سے امداد منظور کی ہے ۔ وزیر اعظم نے مدھیہ پردیش ، راجستھان ، منی پور اور ملک کے دیگر مختلف حصوں میں غیر موسمی بارش اور آندھی و طوفان سے زخموں ہونے والوں کے لئے بھی پچاس ہزار روپئے فی کس کے حساب سے رقم منظور کی ہے ۔
۔ ۔ ۔ ۔ ۔ ۔
(U . 1910
وزیراعظم کا دفتر
وزیر اعظم نے آئی ٹی بی پی اہلکاروں کو ان کے یوم تاسیس پر مبارکباد پیش کی
نئی دہلی۔ 24 اکتوبر وزیر اعظم جناب نریندر مودی نے تمام آئی ٹی بی پی اہلکاروں کو ان کے یوم تاسیس پر مبارکباد پیش کی ہے۔
وزیر اعظم نے ایک ٹویٹ میں کہا؛
"اروناچل پردیش کے گھنے جنگلات سے لے کر ہمالیہ کی برفیلی بلندیوں تک، ہمارے @ITBP_official ہیم ویروں نے پوری لگن کے ساتھ قوم کی پکار کا جواب دیا ہے۔ آفات کے وقت ان کی انسانی خدمات قابل ذکر ہے۔آئی ٹی بی پی کے تمام اہلکاروں کو ان کے یوم تاسیس پر مبارکباد۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-12140
(
صحت اور خاندانی بہبود کی وزارت
ڈاکٹر ہرش وردھن نے کووڈ-19 کی تیاریوں کے سلسلے میں سائنس اور ٹیکنالوجی کے محکمے سے خود کو مربوط کیا
ڈی ایس ٹی اور اس کے خودمختاراداروں نے بھارت میں سائنس اور ٹیکنالوجی کو
بین الاقوامی سطحوں تک پہنچا دیا ہے: ڈاکٹر ہرش وردھن
کووڈ-19 کے سلسلے میں ملٹی میڈیا گائڈ‘‘ کووڈ کتھا ’’کا آغاز
نئی دہلی، 3 ؍مئی، 2020،سائنس و ٹیکنالوجی ، صحت اور کنبہ بہبوداورارضیاتی سائنسز کے وزیر ڈاکٹر ہرش وردھن نے آج ویڈیو کانفرنس کے توسط سے ڈی ایس ٹی فاؤنڈیشن کے 50ویں دن کے موقع پر سائنس اور ٹیکنالوجی کے محکمے کے تمام خودمختاراداروں کے سربراہان اور ذیلی دفاتر کے سربراہان سے گفت و شنید کی اور ان سے کووڈ-19 کے پھیلاؤ کے بعد اس سے نبردآزما ہونے کے سلسلے میں کئے گئے اقدامات کی آگہی حاصل کی۔
وزیر موصوف نے اس موقع پر کووڈ-19سے متعلق ایک ملٹی میڈیا گائڈ یعنی کووڈکتھا کا بھی آغاز کیا۔ڈی ایس ٹی سائنس اور ٹیکنالوجی کے توسط سے ملک کی خدمت کرتے ہوئے اپنے 50ویں برس میں داخل ہوا ہے۔اس موقع پر جشن طلائی تقریبات بھی شروع کی گئیں۔ اس کے تحت ملک کے مختلف حصوں میں سال بھر مختلف النوع سرگرمیاں جار ی رہیں گی۔
سکریٹری ، پروفیسر آشوتوش شرما نے ڈی ایس ٹی اہم پہل قدمیوں اور آئندہ 5برسوں کے لئے اس کے نظریاتی خاکے اور ڈی ایس ٹی کی جانب سے کئے جانے والے اقدامات کو اجاگر کیا، جو تحقیق و ترقیاتی تجربہ گاہوں سے ٹیکنالوجیوں کے حصول، تعلیمی اداروں، اسٹارٹ اپس اور ایم ایس ایم ای کے ساتھ مل کر کئے جا رہے اقدمات سے متعلق ہیں تاکہ تشخیصی، ٹیسٹنگ، حفظان صحت بہم رسانی، سازوسامان اور سپلائی کے لحاظ سے کووڈ-19 سے نمٹنے کے لئے تقریبا مارکٹ ریڈی حل نکالے جا سکیں۔
نیشنل سائنس اینڈ ٹیکنالوجی انٹرپرینیورشپ ڈیولپمنٹ بورڈ ، سائنس فار ایکویٹی امپاورمنٹ اینڈ ڈیولپمنٹ ، اور سائنس اور انجینئرنگ تحقیقی بورڈ ، جیسے قانونی اداروں، ٹیکنالوجی ڈیولپمنٹ بورڈ  اور سروے آف انڈیا  کے سینئر سائنسدانوں اورافسران نے کووڈ-19 کے پھیلاؤ سے نمٹنے کے لئے مختلف النوع اقدامات پر اظہار خیال کیا۔
۔۔۔۔۔۔۔۔۔۔۔
م ن۔ک ا۔
U- 2253
(Visitor Counter : 133
کوئلے کی وزارت
تجارتی کوئلہ کی کانوں کی نیلامی کا ساتواں دن
تجارتی کوئلہ کانوں کی نیلامی کے 7ویں دن چھتیس گڑھ کی کوئلہ کی ایک کان کی نیلامی ہوئی۔
- نیلامی کے لئے رکھے گئے کل ارضیاتی ذخائر~1.2پی آر سی کا ~234.205 میٹرک ٹن تھے۔
- ای-آکشن کے دوران بولی لگانے والوں کے درمیان زبردست مقابلہ آرائی دیکھنے کو ملی، جب یہ لوگ کان کی فلور پرائس کے اوپر اچھی پریمیم کی جانب متوجہ ہو رہے تھے۔
نیلامی کے6ویں دن کےنتائج درج ذیل ہیں:
|
|
نمبرشمار
|
|
کان کا نام
|
|
ریاست
|
|
پی آر سی

|
|
ارضیاتی ذخائر

|
|
بولی کا خاتمہ بذریعہ
|
|
فلور پرائس

|
|
آخری پیشکش

|
|
کان کے پی آر سی کی بنیاد پر سالانہ مالیت 
|
|
1
|
|
گارے پالما
IV/7
|
|
چھتیس گڑھ
|
|
1.20
|
|
234.205
|
|
ساردا انرجی اینڈ منرلس لمیٹیڈ/64896
|
|
4
|
|
66.75
|
|
210.49
بندرگاہوں، جہاز رانی اور آبی راستوں کی وزارت
قومی آبی راہوں میں جہاز رانی کے عمل کی نگرانی کی غرض سے متواتر ہائیڈروگرافک جائزوں اور چینل معائنوں کا اہتمام کیا جاتا ہے
2018-19 کے دوران قومی آبی راستوں کے توسط سے 72.31 ایم ٹی پی اے کارگو کا نقل وحمل عمل میں آیا
اس پہلو سے متعلق سوال کا جواب دیتے ہوئے کہ قومی آبی راہوں میں جہاز رانی کی نگرانی کس طرح کی جاتی ہے، جہاز رانی کے وزیر مملکت  نیز کیمیاوی اشیا اور کیمیاوی کھادوں کے وزیر مملکت جناب منسکھ منڈاویا نے بتایا ہے کہ یہ تمام تر عمل متواتر ہائیڈروگرافک جائزوں اور چینل معائنوں کے ذریعہ انجام پاتا ہے اور اس کام میں انلینڈ واٹر ویز اتھارٹی آف انڈیا کے علاقائی اور ذیلی علاقائی دفاتر اپنا کردار ادا کرتے ہیں۔ آبی راستوں میں دستیاب گہرائی اور لائق گزرگاہ کے معیار کا تعین کرنے کے لیے پکھواڑے کے لحاظ سے ہائیڈروگرافک سروے انجام دیے جاتے ہیں، تاکہ سال بھر محفوظ طریقے سے ان آبی راستوں کو استعمال کیا جاسکے۔ دریا کی طغیانی اور پانی کے بہاؤ پر بھی لگاتار نظر رکھی جاتی ہے اور اسی کے مطابق دریائی تحفظ کے معقول اقدامات انجام دیے جاتے ہیں، تاکہ بحری جہازوں کی محفوظ نقل وحرکت ممکن بنائی جاسکے۔ چینل معائنوں اور ہائیڈروگرافک سروے کے بعد مشاہدے کی جو روداد تیار کی جاتی ہے، اس کی بنیاد پر دریا سے متعلق نوٹسیں تیار کی جاتی ہیں اور یہ نوٹسیں انلینڈ واٹر ویز اتھارٹی آف انڈیا  کے ویب سائٹ پر لگا دی جاتی ہیں، جن میں دستیاب کم از کم گہرائی کی تفصیلات ، راستے میں پڑنے والے پلوں کے ڈھانچوں وغیرہ سے متعلق وضاحت درج ہوتی ہے اور جہاز رانوں کو دیگر مخصوص اطلاعات ،جو انہیں درکارہوں، فراہم کی جاتی ہیں، تاکہ وہ قومی آبی راستوں پر کارگو کا محفوظ طریقے سے نقل وحمل انجام دے سکیں۔
جناب منڈاویا نے مزید اطلاع فراہم کی کہ ریور انفارمیشن سسٹم  جس کا مقصد آبی راستوں کے آپریٹروں کے مابین اطلاعات کا باہم تبادلہ کرنا اور اسے منظم بنانا ہے، نیز استعمال کنندگان کو بھی ضروری اطلاعات فراہم کرنا ہے، تاکہ زیادہ سے زیادہ ٹریفک انجام دیا جاسکے اور اندرون ملک جہاز رانی کے عمل کو آسان بنایا جاسکے، یہ سسٹم اب کام کرنے لگا ہے اور ہلدیہ سے فرکا  اور فرکا سے پٹنہ  کے تحت مصروف عمل ہے، جو این ڈبلیو ون  کی شاخیں ہیں۔
این ڈبلیو ای کی کیفیت کی تفصیلات بتاتے ہوئے وزیر موصوف نے مطلع کیا کہ ملک میں فی الحال 13 آپریشنل قومی آبی شاہراہیں ہیں اور 2018-19 کے دوران ان آبی راستوں کے توسط سے سال بھر میں 72.31 ملین ٹن کارگو نقل وحمل عمل میں آیا۔ این ڈبلیو این ، این ڈبلیو ٹو، این ڈبلیوتھری  کے راستوں کو پہلے ہی بہتر بنایا جاچکا ہے اور ان راستوں پر جہاز رانی سے متعلق سہولتیں فراہم کرائی گئی ہیں، نیز جٹیاں اور میکانائز ٹرمینل بھی بنائے گئے ہیں۔ این ڈبلیو ٹین، این ڈبلیو 27، این ڈبلیو 68 ، این ڈبلیو 73 ، این ڈبلیو 83 ، این ڈبلیو 85 ، این ڈبلیو 91 ، این ڈبلیو 97 ، این ڈبلیو 100  اور این ڈبلیو 111  بھی آپریشنل ہوچکے ہیں۔
۔۔۔۔۔۔۔۔۔۔۔
U-3449
(Visitor Counter : 33
وزارت دفاع
آئی این ایس اریہنت نے آبدوز سے لانچ کیے گئے بیلسٹک میزائل کا کامیاب تجربہ کیا
آئی این ایس اریہنت نے 14 اکتوبر 2022 کو آبدوز سے لانچ کئے گئے بیلسٹک میزائل  کا کامیاب تجربہ کیا۔ میزائل کا تجربہ پہلے سے طے شدہ فاصلے تک کیا گیا اور اس نے نہایت درستگی کے ساتھ خلیج بنگال میں ہدف والے علاقے کو متاثر کیا۔ ہتھیاروں کے نظام کے تمام آپریشنل اور تکنیکی پیمانوں کی توثیق کردی گئی ہے۔
آئی این ایس اریہنت کے ذریعے ایس ایل بی ایم کا کامیاب یوزر تربیتی آغاز عملے کی اہلیت کو ثابت کرنے اور ایس ایس بی این پروگرام کی توثیق کرنے کے لیے اہم ہے، جو کہ ہندوستان کی جوہری مانع صلاحیت کا ایک اہم عنصر ہے۔ ایک مستحکم، زندہ رہنے کے قابل اور جواب دینے کی یقینی صلاحیت ہندوستان کی پالیسی کو مدنظر رکھتے ہوئے ‘قابل اعتماد کم از کم مانع’ ہے جو اس کے 'پہلے استعمال نہ کرنے' کے عزم کو تقویت دیتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 119
وزیراعظم کا دفتر
وزیر اعظم نے سکم کے یوم تاسیس کے موقع پر ریاست کے عوام کو مبارکباد پیش کی
وزیر اعظم جناب نریندر مودی نے سکم کے یوم تاسیس کے موقع پر ریاست کے عوام کو مبارکباد پیش کی ہے۔ جناب مودی نے سکم کی مسلسل ترقی کے لیے بھی دعا کی۔
ایک ٹوئیٹ میں وزیر اعظم نے کہا؛
’’سکم کے بھائیوں اور بہنوں کو ریاست کے یوم تاسیس کی مبارکباد۔ یہ ایک شاندار ریاست ہے، جسے غیر معمولی فطری خوبصورتی اور جفاکش لوگوں سے نوازا گیا ہے۔ اس ریاست نے مختلف شعبوں بطور خاص نامیاتی کاشتکاری کے شعبے میں زبردست ترقی حاصل کی ہے۔ میں سکم کی مسلسل ترقی کے لیے دعا گو ہوں۔‘‘
وزارت خزانہ
ڈی آر آئی نے ’ آپریشن رکت چندن ‘ کے تحت 11.70 کروڑ روپئے کی لال صندل ضبط کی
ملک کی قدرتی وراثت کے تحفظ کے تئیں اپنے عہد کے ساتھ ریونیو انٹلی جنس کی ڈائریکٹوریٹ  نے لال صندل کی 14.63 ایم ٹی کی ایک کھیپ برآمد کی ہے ، جس کی قیمت بین الاقوامی مارکیٹ میں 11.70 کروڑ روپئے ہے ۔ یہ صندل سابر متی کے آئی سی ڈی کے ایک کنسائنمنٹ سے برآمد کی گئی ہے ، جسے یو اے ای کے شارجہ کو برآمد کیا جانا تھا ۔
ڈی آر آئی کو یہ خفیہ اطلاع ملی تھی کہ لال صندل کی لکڑی برآمدات کے ایک کنسائنمنٹ میں چھپا کر بھیجی جا رہی ہے ، جسے اسورٹیڈ ٹائلٹریز کے نام سے ملک سے باہر اسمگل کیا جا رہا تھا ۔ اس مناسبت سے ’ آپریشن رَکت چندن ‘ شروع کیا گیا اور مشتبہ بر آمداتی کنسائنمنٹ پر قریب سے نگرانی کی گئی ۔
مذکورہ خفیہ اطلاع پر کارروائی کرتے ہوئے مشتبہ کنٹینر کو ’’ کنٹینر اسکیننگ ڈیوائس ‘‘ کے ذریعے اسکین کیا گیا اور اس بات کی تصدیق کی گئی کہ اس میں لکڑی کے لٹھوں کی شکل کی کچھ اشیاء موجود ہیں اور اسورٹیڈ ٹوائلٹریز موجود نہیں ہے ، جن کا ذکر کیا گیا تھا ۔ اس کے بعد ڈی آر آئی نے کنٹینر کی جانچ کی اور یہ پایا کہ یہ کنٹینر لال رنگ کی لکڑیوں کے لٹھوں سے بھرا ہوا ہے ، جو لال صندل کی لکڑی کے ہیں ۔ ان کو نکالنے پر کل 14.63 ایم ٹی کے صندل کی لکڑی کے لٹھے دریافت کئے گئے اور اس کے علاوہ ، کوئی دوسری شے برآمد نہیں کی گئی ۔ رینج فاریسٹ افسران نے ، اِس بات کی تصدیق کی کہ یہ لکڑی لال صندل کی ہے ، جسے بر آمد کرنے پر پابندی عائد ہے ۔ اس لئے ، اس لکڑی کو کسٹمز ایکٹ 1962 کے ضابطوں کے تحت ضبط کر لیا گیا ہے اور اس کی مزید تحقیقات کی جا رہی ہیں ۔
لال صندل ایک ایسی نبابات ہے ، جو آندھرا پردیش کے مشرقی گھاٹ کے جنگلات میں پائی جاتی ہے اور یہ کمیاب اشیاء کی فہرست میں موجود ہے اور یہ آئی یو سی این کی سرخ فہرست میں بھی شامل ہے ۔ یہ لکڑی ایشیا ، خاص طور پر چین میں کاس میٹک اور دواؤں میں استعمال کے لئے بہت مقبول ہے ۔ بھارت میں لال صندل کی بر آمدات فارن ٹریڈ پالیسی کے مطابق ممنوع ہے ۔
ڈی آر آئی ، اُن لوگوں کے خلاف مسلسل کارروائی کرنے اور چھاپہ مارنے کے لئے عہد بستہ ہے ، جو بھارت کے اقتصادی محاذ سے سمجھوتہ کرنے اور اس کی قدرتی وراثت میں خرد برد کرنے کی کوشش کرتے ہیں ۔
وزارت دفاع
تعارفی خاکہ: ہند- قزاخستان مشترکہ فوجی مشق کزند-2019
نئی دہلی،27/ستمبر۔ ہندوستان اور قزاخستان کے درمیان مشترکہ فوجی مشق کزند – 2019 کا انعقاد 2 اکتوبر سے 15 اکتوبر 2019 کے دوران پتھورا گڑھ کے مقام پر کیا جائے گا۔ یہ مشترکہ فوجی مشق ہندوستان اور قزاخستان کی فوج کے تقریباً 100 فوجیوں پر مشتمل ہوگی، جو ماضی میں متعدد شورش مخالف اور دہشت گردی مخالف کارروائیوں کے انعقاد کے دوران حاصل کئے گئے اپنے تجربات کا باہمی تبادلہ کریں گے۔
سالانہ منعقد ہونے والی فوجی مشق کزند – 2019 کا یہ چوتھا ایڈیشن ہے۔ اس کا انعقاد سالانہ طور پر باری باری سے قزاخستان اور ہندوستان میں کیا جاتا ہے۔ اس فوجی مشق کے انعقاد کا مقصد پہاڑی علاقوں میں دہشت گردی مخالف کارروائیوں پر زور دے کر کمپنی سطح کی مشترکہ ٹریننگ کا انعقاد کرنا ہے۔ اس فوجی مشق کے دوران عالمی دہشت گردی کے ابھرتے ہوئے رجحانات کے متعدد پہلوؤں اور ہائی برڈ وار فیئر کا بھی احاطہ کیا گیا ہے۔
دونوں ملکوں کے مابین اس مشترکہ فوجی مشق سے دونوں ملکوں کے درمیان دفاع کے شعبے میں باہمی اشتراک و تعاون کی سطح میں اضافہ کرنے کے علاوہ دوطرفہ تعلقات کو مزید مستحکم کرنے میں مدد فراہم ہوگی۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ م ع۔ م ر(
U-4380
(Visitor Counter : 55
صدر جمہوریہ کا سکریٹریٹ
بنگلہ دیش کی وزیراعظم کی صدرجمہوریہ ہند سے ملاقات
بنگلہ دیش کی وزیراعظم محترمہ شیخ حسینہ نے آج  کو صدر جمہوریہ ہند محترمہ دروپدی مرمو سے راشٹر پتی بھون میں ملاقات کی۔
راشٹر پتی بھون میں بنگلہ دیش کی وزیراعظم کا خیر مقدم کرتے ہوئے صدر جمہوریہ نے کہا کہ ہماری یکساں تاریخ، زبان اور ثقافت ہمیں ایک دوسرے کے ساتھ جوڑتی ہے۔ انہوں نے کہا کہ وزیراعظم جناب نریندر مودی اور وزیراعظم شیخ حسینہ کی قیادت میں ہندوستان اور بنگلہ دیش کے باہمی تعلقات میں بے پناہ اضافہ ہوا ہے۔ انہوں نے کہا کہ دونوں ملکوں نے بنگلہ دیش کی آزادی کے 50 سال اور ہندوستان-بنگلہ دیش تعلقات کی گولڈن جبلی جس طرح مل کر منائی ہے، وہ خصوصی نوعیت کے حامل ہیں۔ ان تاریخی تقریبات میں ہندوستان کے صدر اور وزیراعظم دونوں کی شرکت اس بات کا مظہر ہے کہ ہندوستان، بنگلہ دیش کے ساتھ اپنے تعلقات کو کس قدر اہمیت دیتا ہے۔
صدر جمہوریہ نے اس بات پر خوشی کا اظہار کیا کہ بنگلہ دیش نے اپنے عوام کی سماجی و اقتصادی ترقی میں زبردست کامیابی حاصل کی ہے۔ انہوں نے یقین دلایا کہ ہندوستان، بنگلہ دیش کی ترقی کے سفر میں اس کا قابل بھروسہ شراکت دار بنا رہے گا۔
صدر نے کہا کہ ہمارے تعلقات ہمیشہ تعاون اور آپسی اعتماد کی بنیاد پر قائم رہے ہیں۔ عالمی وباء اور موجودہ عالمی صورتحال اس بات کے متقاضی ہیں کہ ہندوستان اور بنگلہ دیش اس عالمی بحران سے نمٹنے میں اقتصادی طور پر زیادہ سے زیادہ جڑے رہیں۔ انہوں نے اعتماد ظاہر کیا کہ اس دورے سے دونوں ملکوں کے تعلقات میں مزید وسعت اور گہرائی آئے گی۔
بجلی کی وزارت
این ٹی پی سی نے لیہہ اور نئی دلی کےلئے ہائیدروجن ایندھن بس اور کار، پروجیکٹ شروع کیا- عالمی پیمانے پر ای او آئی طلب کیں
نئی دہلی، 26اپریل2020،بھارت میں سب سے بڑے پیمانے پر بجلی تیار کرنے والا ادارہ اور بجلی کی وزارت کےتحت مرکزی سرکاری دائرہ کار کی صنعت این ٹی پی سی لمیٹیڈ نے لیہہ اور دلی میں 10ہائیڈروجن ایندھن سیل  پر مبنی برقی بسیں اور اتنی ہی تعداد میں ہائیڈروجن ایندھن سے چلنے والی برقی کاروں کے آغاز کےلئے عالمی پیمانے پر دلچسپی کے اظہار کی بولیاں  طلب کی ہیں۔ ای او آئی کا اجرا این ٹی پی سی کے تحت کلی ملکیت والے ذیلی ادارے کے طور پر این ٹی پی سی وِدّیوت ویاپار نگم  لمیٹیڈ کی جانب سے کیا گیا ہے۔
ہائیڈروجن ایندھن سیل پر مبنی موٹر گاڑیوں کے حصول کی یہ تجویز اپنی نوعیت کا ملک کا اولین پروجیکٹ ہے، جس کے تحت گرین توانائی سے ایندھن سیل پر مبنی موٹرگاڑیوں کواپنانے کا نظام وضع کیا جائے گا۔
اس پہل قدمی کا آغاز نئی ا ور قابل احیا توانائی وسائل کی وزارت کی مدد سے کیا گیا ہےاور اس کے تحت ہائیڈروجن پیدا کرنے کے لئے قابل احیا توانائی وسائل کو بروئے کار لایا جائے گااور لیہ اور دلی میں پائلٹ پروجیکٹ کے ایک حصے کے طور پر ذخیرے اور نمٹارے کی سہولتیں بھی فراہم کی جائیں گی۔ ہائیڈروجن کی قوت سے چلنے والی موٹر گاڑیوں کو متعارف کرانے کا مقصد موبلٹی کے پہلو کو کاربن سے مبرا بنانا ہے۔
مرکزی سرکاری دائرہ کار کی صنعت پبلک چارجنگ بنیادی ڈھانچے اور ریاستوں ؍ شہری نقل و حمل کے اداروں کو برقی بسوں کی فراہمی سمیت عوامی نقل و حمل کے لئے مکمل ای-موبلٹی حل اور اس سے متعلق مختلف النوع ٹیکنالوجی پہل قدمیاں شروع کرنے میں امداد فراہم کرنے کے کام میں مصروف رہی ہے۔ اس سلسلے میں مختلف شہروں میں 90پبلک چارجنگ اسٹیشن قائم کئے جائیں گے اور ای-تھِری وہیلروں کے لئے فرید آباد میں بیٹری چارجنگ اور سویپنگ اسٹیشنوں کے قیام کے سلسلے میں پہلے ہی منظوری دی جا چکی ہے۔ اسی طرح سے انڈمان اور نکوبار انتظامیہ کے لئے ای –بس خدمات فراہم کرنے کا کام بھی زیر نفاذ ہے۔ ای او آئی کو درج ذیل لنک سے ڈاؤن لوڈ کیا جا سکتا ہے۔
https://eprocurentpc.nic.in/nicgep/app?component=%24DirectLink&page=FrontEndViewTender&service=direct&session=T&sp=S9jKXObCbvSsD6XuLgJnFUA%3D%3D
یا درج ذیل سائٹ سے بھی حاصل کیا جا سکتا ہے:
https://eprocurentpc.nic.in/nicgep/app
۔۔۔۔۔۔۔۔۔۔۔
م ن۔ک ا۔
U- 2074
(Visitor Counter : 203
جل شکتی وزارت
آبی معاہدہ/ سمجھوتہ
جل شکتی کے وزیر مملکت جناب بشویسور ٹوڈو نے لوک سبھا میں آج ایک تحریری جواب میں بتایا کہ حکومت ہند نے آبی وسائل کے میدان میں باہمی فائدوں کے خاطر ماضی میں ہمارے پڑوسی ملکوں کے ساتھ آبی معاہدوں / سمجھوتوں پر دستخط کئے ہیں۔ پاکستان کے ساتھ انڈس آبی معاہدے پر 1960 میں دستخط کئے گئے تھے ۔ جس کا تعلق دریائے سندھ کے پانی کے استعمال سے تھا۔ اس معاہدے میں دریائے سندھ کا طاس بھی شامل ہے جو ستلج، بیاس، راوی  اور جہلم، چناب اور سندھ  جس میں ان کی معاون ندیاں اور دیگر آبی ذخائر بھی شامل ہیں۔ مشرقی دریاؤں کا پانی بھارت کو بغیر کسی پابندی کے استعمال کے لئے دیاگیا ہے جبکہ بھارت کی ذمہ داری یہ ہے کہ وہ گھریلو مقصد کو چھوڑ کر مغربی دریاوں کے سارے پانی کا بہاؤ جاری رہنے دے۔
1996 میں نیپال کے ساتھ مہاکالی نام کا ایک سمجھوتہ کیا گیا تھا۔جس کا تعلق مہاکالی دریا کی مربوط ترقی سے تھا۔  اس میں ساردا بیرج ، ٹنک پور بیرج اور پنچویشور پروجیکٹ بھی شامل ہے۔ اس کے علاوہ کوسی معاہدہ 1954  اور گنڈک معاہدہ1959 ( جس میں اپریل 1964 میں ترمیم کی گئی ۔ ان معاہدوں پر کوسی پروجیکٹ اور گنڈک پروجیکٹ پر بالترتیب تعمیر کے لئے نیپال کے ساتھ دستخط کئے گئے تھے۔
گنگا اور گنگا کے پانی کی شراکت سے متعلق معاہدے پر 1996 میں بنگلہ دیش کے ساتھ دستخط کئے گئے تھے۔ گنگا کے اس پانی کا تعلق فرکا سے ہے۔ معاہدے کی رو سے فرکا کا پانی مشترک طور پر استعمال کیا جارہا ہے  ۔
پڑوسی ملکوں کے ساتھ آنے والے دنوں میں اس طرح کی کسی آبی سمجھوتے یا معاہدے سے متعلق کوئی زیرالتوا نہیں ہے۔
شہری ہوابازی کی وزارت
ملک میں 21 گرین فیلڈ ہوائی اڈے تعمیر کئے جائیں گے، 11 گرین فیلڈ ہوائی اڈے کام کررہے ہیں
شہری ہوا بازی کے وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں اطلاع فراہم کی کہ حکومت ہند نے گرین فیلڈ ہوائی اڈے کی ایک پالیسی، 2008 تیار کی ہے جو بہار سمیت پورے ملک میں گرین فیلڈ ہوائی اڈوں کی تعمیر سے متعلق تفصیلی رہنما خطوط، طریقہ کار اور اقدامات فراہم کرتی ہے۔ گرین فیلڈ ہوائی اڈے کی پالیسی کے تحت پروجیکٹ کے حامی - ایک ہوائی اڈے کے ڈویلپر یا متعلقہ ریاستی حکومت جو گرین فیلڈ ہوائی اڈہ قائم کرنے کے لیے تیار ہے، ان کے لئے ضروری ہے کہ وہ شہری ہوا بازی کی وزارت کو 2 مرحلے کی منظوری کے عمل کے لیے تجویز کردہ فارمیٹ میں یعنی سائٹ کلیئرنس 'اصولی طور پر' منظوری کے بعد تجویز بھیجے۔
گرین فیلڈ ہوائی اڈے  پالیسی کے تحت حکومت ہند نے ملک بھر میں یعنی گوا میں موپا، مہاراشٹر میں نوی ممبئی، شرڈی اور سندھو درگ، کرناٹک میں کالبراگی، وجئے پورہ، ہاسن اور شیوموگا، مدھیہ پردیش میں  گوالیار، اتر پردیش میں کشی نگر اور نوئیڈا ، گجرات میں دھولیرا اور ہیراسر، پڈوچیری میں کرائیکل، آندھرا پردیش میں دگادرتھی، بھوگاپورم اور اورواکل ، مغربی بنگال میں درگاپور، سکم میں پاکیونگ، کیرالہ میں کنور اور اروناچل پردیش میں ایٹا نگر میں 21 گرین فیلڈ ہوائی اڈوں کے قیام کے لیے 'اصولی طور پر' منظوری دی ہے۔
ان میں سے 11 گرین فیلڈ ہوائی اڈے یعنی درگاپور، شرڈی، کنور، پاکیونگ، کالبراگی، اورواکل ، سندھو درگ، کشی نگر، ایٹا نگر، موپا اور شیو موگا ہوائی اڈے کام کررہے ہیں۔
حکومت ہند نے راجستھان میں الور، مدھیہ پردیش میں سنگرولی اور ہماچل پردیش میں منڈی نامی تین گرین فیلڈ ہوائی اڈوں کی تعمیر کے لیے پہلے مرحلے یعنی سائٹ کلیئرنس کی منظوری بھی دی ہے۔
ہوائی اڈے کے منصوبوں پر عمل درآمد کی ذمہ داری بشمول پروجیکٹوں کی فنڈنگ متعلقہ ہوائی اڈے کے ڈویلپر پر ہے جس میں متعلقہ ریاستی حکومت شامل ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 69
امور داخلہ کی وزارت
مرکزی وزیر داخلہ جناب امت شاہ نے ہرمندر صاحب کو ایف سی آر اے منظوری دیئے جانے کے فیصلے کو غیرمعمولی اور تاریخی فیصلہ قرار دیا
’’مودی حکومت کے ذریعے سری ہرمندر صاحب کو ایف سی آر اے کی منظوری دیئے جانے کے فیصلے سے دربار صاحب اور پوری دنیا میں ان کی سنگت کے درمیان خدمت کا جذبہ مزید گہرا ہوگا‘‘
’’واہے گرو جی نے اس خدمت کا موقع وزیر اعظم جناب نریندر مودی کو دیا یہ خوش بختی کی بات ہے‘‘
’’ شری ہرمندر صاحب کو ایف سی آر اے کی اجازت دینا ایک غیرمعمولی فیصلہ ہے جو پھر ایک بار ہماری سکھ بہنوں اور بھائیوں کی خدمت کے اعلیٰ جذبے کو نمایاں کرے گا‘‘
نئی دہلی، 10 /ستمبر 2020 ۔ مرکزی وزیر داخلہ جناب امت شاہ نے ہرمندر صاحب کو غیرملکی امداد انضباطی قانون، ایف سی آر اے کے تحت منظوری دیئے جانے کے فیصلے کو غیرمعمولی اور تاریخی قرار دیا ہے۔
اپنے ٹوئیٹ میں جناب امت شاہ نے کہا ہے کہ سری دربار صاحب کی روحانیت ہم سب کو قوت عطا کرتی ہے۔ کئی دہائیوں سے دنیا بھر میں پھیلی ہوئی سنگت، ان کی خدمت نہیں کرپارہی تھی۔ مودی حکومت کے ذریعے سری ہرمندر صاحب کو ایف سی آر اے کی اجازت دینے کے فیصلے سے دربار صاحب اور پوری دنیا میں ان کی سنگت کے درمیان خدمت کا جذبہ مزید گہرا ہوگا۔ یہ ہم سب کے لئے بہت ہی خوش بختی کی بات ہے۔
مرکزی وزیر داخلہ نے یہ بھی کہا کہ واہے گرو جی نے اس خدمت کا موقع وزیر اعظم جناب نریندر مودی جی کو دیا، یہ بھی بہت خوش بختی کی بات ہے۔ سری ہرمندر صاحب کو ایف سی آر اے کی اجازت دینا ایک غیرمعمولی فیصلہ ہے جو پھر ایک بار ہماری سکھ بہنوں اور بھائیوں کی خدمت کے اعلیٰ جذبے کو نمایاں کرے گی۔
مرکزی وزارت داخلہ نے بدھ کے روز، یعنی 9 ستمبر 2020 کو سچکھنڈ سری ہرمندر صاحب، سری دربار صاحب، پنجاب کو ایف سی آر اے رجسٹریشن کی منظوری عطا کی۔ اس تنظیم نے غیرملکی امداد انضباطی قانون  2010 کے تحت 27.05.2020 کو درخواست دی تھی۔ یہ رجسٹریشن اجرا کی تاریخ سے 5 سال تک قابل جواز رہے گا۔
سچکھنڈ سری ہرمندر صاحب، سری دربار صاحب، پنجاب کے رجسٹریشن کو منظوری دینے سے قبل اس ادارے کے درخواست کی ایف سی آر اے 2010 اور غیرملکی امداد  ضوابط  2011 کے التزامات کے تحت جانچ کی گئی۔
متعلقہ حلقوں سے موصولہ جانکاری اور اس ادارے کے ذریعے درخواست کے ساتھ دیئے گئے دستاویزات کی بنیاد پر یہ طے ہوا کہ یہ ادارہ ایف سی آر اے 2010 اور اس کے تحت وضع کردہ ضابطوں کے مطابق مقررہ معیارات کی تکمیل کرتا ہے۔
پنجاب کے امرتسر میں واقع اور گولڈن ٹیمپل کے نام سے مشہور سچکھنڈ سری ہرمندر صاحب، سری دربار صاحب کا قیام 1925 میں سکھ گرودوارہ قانون 1925 کے تحت عمل میں آیا تھا۔ اس کا مقصد عوام / عقیدت مندوں کو 24 گھنٹے مفت لنگر دستیاب کرانا، غریبوں،ضرورتوں اور طلباء کو مالی دینا، ضرورت مند لوگوں کو علاج کے لئے مالی مدد دینا اور قدرتی آفات کے وقت خدمات انجام دینا ہے۔ اس مقصد کو حاصل کرنے کے لئے ادارے کو گھریلو عطیات مل رہی تھیں، لیکن مرکزی وزارت داخلہ کے ذریعے اجازت ملنے کے بعد اب یہ ادارہ ایف سی آر اے 2010 کے التزامات پر عمل کرتے ہوئے بتائے گئے مقاصد کی تکمیل کے لئے بیرونی ممالک سے بھی چندے حاصل کرسکتا ہے۔